Käesoleva aasta 27. novembril tähistas Eesti Kudede ja Organite Transplantatsiooni Ühing 40 aasta möödumist esimesest neerusiirdamisest Eestis. 20. detsembril 1968 siirdasid prof Artur Linkberg, prof Kaljo Põder, dots Harri Tihane ja prof Endel Tünder Eestis esimest korda doonorneeru. Kuna esimene siirdamine viis edasi üha uute ja uute katsetusteni, mis omakorda  lõi aluse transplantatsioonivaldkonna arengule, tähistati aastapäeva Tartus kaunis Athena keskuses piduliku konverentsiga "40 aastat neerusiirdamist Eestis" .